
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
 
«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասին և «Նորմատիվ իրավական ակտերի մասին» ՀՀ օրենքի 33-րդ հոդվածին համապատասխան` Հայաստանի Հայաստանի Հանրապետության կառավարությունը ո ր ո շ ու մ է. 
1. [bookmark: _GoBack] «Հայաստանի Հանրապետության 2021 թվականի պետական բյուջեի մասին» օրենքի N 1 հավելվածի N 2 աղյուսակում կատարել վերաբաշխում, «Հայաստանի Հանրապետության կառավարության 2020 թվականի դեկտեմբերի 30-ի «Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին» N 2215-Ն որոշման NN 3, 4, 5, 9, 9.1 հավելվածներում կատարել փոփոխություններ՝ համաձայն NN 1, 2, 3, 4 և 5 հավելվածների:
2. Հայաստանի Հանրապետության աշխատանքի և սոցիալական հարցերի նախարարին՝ Արցախի Հանրապետության կենսաթոշակառուների մայիս ամսվա կենսաթոշակների վճարման ցուցակների հիման վրա կենսաթոշակառուներին վճարման ենթակա աջակցության գումարները այդ ցուցակները ստանալուց հետո հինգ աշխատանքային օրվա ընթացքում սույն որոշմամբ նախատեսված 6,454,452 հազար դրամից, որպես դրամաշնորհ, հատկացնել Արցախի Հանրապետության կառավարությանը։
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: 



ՀԻՄՆԱՎՈՐՈՒՄ
«Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունման վերաբերյալ

  1. Իրավական ակտի անհրաժեշտությունը (նպատակը)
Ներկայացվող նախագծի նպատակը Ադրբեջանի կողմից 2020 թվականի սեպտեմբերի 27-ին սանձազերծված պատերազմի տնտեսական և սոցիալական հետևանքները մեղմելու համար Արցախի Հանրապետությունում հաշվառված կամ փաստացի բնակվող քաղաքացիներին սոցիալական օգնության տրամադրման համար անհրաժեշտ ֆինանսական միջոցներ ապահովելն է 2021 թվականի մայիս ամսվա համար։
1.2. Կարգավորման հարաբերությունների ներկա վիճակը և առկա խնդիրները 
Կառավարության 2021 թվականի  փետրվարի 12-ի N 186-Լ որոշմամբ հաստատվել է Արցախի հանրապետությունում հաշվառված կամ փաստացի բնակված քաղաքացիներին 4 ամիս ժամկետով ամսական դրամական օգնություն տրամադրելու միջոցառումը։  

1.3. Առկա խնդրի առաջարկվող լուծումը
Հաշվի առնելով վերը նշվածը՝ առաջարկվում է ընդունել ներկայացվող նախագիծը, որով ՀՀ 2021 թվականի պետական բյուջեից միջոցներ են հատկացվում խնդրո առարկա միջոցառման շրջանակներում շահառուներին միայն մայիս ամսին դրամական օգնություն տրամադրելու համար։
2. Կարգավորման առարկան
 Ներկայացված նախագծով առաջարկվում է ՀՀ 2021 թվականի պետական բյուջեի պահուստաֆոնդից հատկացնել 7,480,000.0 հազար դրամ՝ 110․000 շահառուներին, այդ թվում՝ Արցախի Հանրապետության կենսաթոշակառուներին, 68,000.0 դրամ դրամական օգնություն ցույց տալու համար։
Հարկ եմ համարում նշել, որ 14.05.2021թ․ դրությամբ 10.09.02.1205.12010 միջոցառման մնացորդը կազմում է ՝ 1,025,547.4 հազար դրամ և մայիս ամսվա համար 110000 շահառուների հաշվարկով անհրաժեշտ է հատկացնել  6,454,452.0  հազար դրամ (110000 x 68000/1000 -1,025,547.4)։
Կառավարության  2021 թվականի ապրիլի 22-ի N 640-Լ որոշմամբ խնդրո առարկա միջոցառման կարգում կատարված օրենսդրական փոփոխությունների արդյունքում ընդլայնվել է շահառուների կազմը։
Մասնավորապես, եթե ներկայացված դիմումով շահառուն դրամական օգնության իրավունք է ձեռք բերում ավելի վաղ ժամկետից, ապա այդ տվյալների հիման վրա դրամական օգնությունը նշանակվում է դրամական օգնության իրավունք ձեռք բերելու ամսվանից՝ այդ ամիսների համար չվճարված դրամական օգնության գումարը ներառելով առաջիկա ամսվա վճարման ցուցակում։
Շահառու են դարձել նաև Արցախի բոլոր տեսակի կենսաթոշակառուները և պարգևավճար ստացողները (նախկինում շահառու էին Արցախի 63 տարին լրացած կենսաթոշակառուները և անկախ տարիքից՝ հաշմանդամություն ունեցող կենսաթոշակառուներ)։
Ըստ այդմ, չնայած ապրիլ ամսվա ցուցակներով վճարվել է 106170 շահառուի (հատկացվել է 7.2 մլրդ դրամ), նպատակահարմար է մայիս ամսվա համար գումար նախատեսել 110000 շահառուների համար։

3. Իրավական ակտի կիրառման դեպքում ակնկալվող արդյունքը
 Նախագիծն ընդունվելու դեպքում ՀՀ 2021 թվականի պետական բյուջեից կհատկացվեն համապատասխան ֆինանսական միջոցներ Արցախի Հանրապետությունում հաշվառված կամ փաստացի բնակվող քաղաքացիներին ապրիլ ամսվա, ինչպես նաև օբյեկտիվ պատճառներով մարտ ամսվա չվճարված ամսական դրամական օգնության գումարները տրամադրելու  համար։

	4. Տեղեկատվություն
«Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու մասին»  Կառավարության որոշման նախագծի ընդունման դեպքում Հայաստանի Հանրապետության պետական բյուջեի եկամուտները և ծախսերը չեն փոխվի և այլ իրավական ակտերում փոփոխություններ կատարելու անհրաժեշտության չի առաջանա:

